Source: http://www.europarl.europa.eu/doceo/document/A-8-2018-0061_RO.html
Timestamp: 2019-06-24 21:45:46+00:00

Document:
RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Germania – EGF/2017/008 DE/Goodyear)
PE 618.124v01-00 A8-0061/2018
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Germania – EGF/2017/008 DE/Goodyear)
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Germania – EGF/2017/008 DE/Goodyear)
4. constată că autoritățile germane au început furnizarea serviciilor personalizate către beneficiarii vizați la 1 ianuarie 2018; prin urmare, cheltuielile aferente acțiunilor vor fi eligibile pentru o contribuție financiară din partea FEG;
(3) La 6 octombrie 2017, Germania a depus o cerere de mobilizare a FEG în legătură cu disponibilizările decise de Goodyear Dunlop Tires Germany GmbH în Germania. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea îndeplinește condițiile pentru stabilirea sumei contribuției financiare din partea FEG prevăzute la articolul 13 din Regulamentul (UE) nr. 1309/2013.
(4) Prin urmare, FEG ar trebui mobilizat pentru a oferi o contribuție financiară în valoare de 2 165 231 EUR ca răspuns la cererea depusă de Germania.
(5) Pentru a reduce la minimum timpul necesar pentru declanșarea intervenției din partea FEG, prezenta decizie ar trebui să se aplice de la data adoptării sale,
În cadrul bugetului general al Uniunii pentru exercițiul financiar 2018, se mobilizează din Fondul european de ajustare la globalizare suma de 2 165 231 EUR în credite de angajament și credite de plată.
Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării](4)*.
* Dată de introdus de către Parlament înainte de publicarea în JO.
Conform dispozițiilor de la articolul 12 din Regulamentul (UE, Euratom) nr. 1311/2013 de stabilire a cadrului financiar multianual pentru perioada 2014-2020(1) și de la articolul 15 din Regulamentul (UE) nr. 1309/2013(2), fondul nu poate depăși o valoare maximă anuală de 150 milioane EUR (la prețurile din 2011). Sumele corespunzătoare sunt înscrise în bugetul general al Uniunii Europene ca provizioane.
II. Cererea prezentată de Germania și propunerea Comisiei
La 9 februarie 2017, Comisia a adoptat o propunere de decizie privind mobilizarea FEG în favoarea Germaniei pentru sprijinirea reintegrării pe piața forței de muncă a lucrătorilor disponibilizați de o întreprindere a cărei activitate se desfășoară în sectorul economic încadrat la diviziunea 22 a NACE Rev. 2 (Fabricarea produselor din cauciuc și plastic). Disponibilizările efectuate de Goodyear corespund regiunii de nivel NUTS 2 Regierungsbezirk Karlsruhe (DE12) din Germania. Propunerea a fost transmisă Parlamentului European la 9 februarie 2018.
Aceasta este cea de a treia cerere care urmează să fie examinată în cadrul bugetului pe 2018 și prima în sectorul economic încadrat la diviziunea 22 a NACE Rev. 2 (Fabricarea produselor din cauciuc și plastic) de la instituirea FEG. Cererea vizează 646 de lucrători disponibilizați și se referă la mobilizarea din FEG a unei sume totale de 2 165 231 EUR pentru Germania.
Cererea a fost transmisă Comisiei la 6 octombrie 2017, fiind completată cu informații suplimentare până la 4 decembrie 2017. Comisia și-a finalizat evaluarea la 9 februarie 2018 și a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG, astfel cum se prevede la articolul 4 alineatul (1) din Regulamentul privind FEG.
Germania susține că disponibilizările sunt legate de schimbări structurale majore intervenite în practicile comerciale internaționale ca urmare a globalizării și de impactul negativ al acesteia asupra producției de pneuri auto din segmentul B în cadrul Uniunii Europene. Din cauza scăderii producției de automobile din UE și a cotelor de piață ale acesteia în contextul globalizării, s-a creat o supracapacitate semnificativă în segmentul B al pneurile auto Goodyear, obligând societatea să închidă fabrica sa din Philippsburg, care este fabrica Goodyear din Europa cu cea mai mare capacitate de producție de pneuri în segmentul B.
Disponibilizările au avut loc în districtul Karlsruhe, care se confruntă cu o schimbare structurală. Mai multe întreprinderi mici sau mijlocii din regiune au disponibilizat sute de lucrători. Fabrica Goodyear a fost cel mai mare angajator din regiune.
O pondere semnificativă a lucrătorilor disponibilizați este reprezentată de bărbați. Marea majoritate a acestora au vârste cuprinse între 30 și 54 de ani, iar 26% dintre aceștia au vârste cuprinse între 55 și 64 de ani. Aproximativ 300 dintre lucrătorii disponibilizați sunt necalificați și provin din rândul migranților (unii dintre aceștia sunt cetățeni ai UE, alții, resortisanți ai unor țări terțe). Măsurile active de pe piața forței de muncă cofinanțate din FEG sunt cu atât mai importante pentru îmbunătățirea oportunităților de reintegrare a acestor grupuri vulnerabile pe piața muncii.
– măsuri de perfecționare: acestea sunt oferite lucrătorilor eligibili în urma unor interviuri de stabilire a profilului și de orientare profesională, pentru a-i ajuta să beneficieze de oportunitățile de pe piața forței de muncă;
– ateliere/grupuri colegiale: este vorba despre întâlniri de grup asistate de un facilitator, care vor permite participanților să facă schimb de idei și de reflecții;
– servicii de consiliere pentru înființarea de noi întreprinderi: această categorie va cuprinde un pachet de servicii de consiliere pentru cei interesați să își înceapă propriile afaceri; serviciile de acest tip vor include măsuri de consiliere profesională personalizate;
– căutarea unui loc de muncă: profesioniștii care se ocupă de prospectarea locurilor de muncă vor ajuta la identificarea eventualelor locuri de muncă vacante încă nepublicate, care ar putea corespunde lucrătorilor eligibili; este prevăzut și un târg al locurilor de muncă;
– servicii post-angajare de mentorat și asigurare a stabilității locului de muncă: lucrătorii pot beneficia de servicii de orientare suplimentară după angajare, astfel încât să li se faciliteze tranziția către noul loc de muncă și să se reducă la minimum riscul pierderii acestuia;
– alocația pentru formare profesională: plata acestei alocații începe de la data la care lucrătorul beneficiază de serviciile societății de transfer și se încheie de îndată ce o persoană părăsește societatea de transfer.
Autoritățile germane au furnizat toate garanțiile necesare cu privire la următoarele:
– în contextul accesului la acțiunile propuse și al implementării acestora, vor fi respectate principiile egalității de tratament și nediscriminării;
– cerințele prevăzute de legislația națională și de legislația UE în ceea ce privește concedierile colective au fost respectate;
– acțiunile propuse vor fi complementare cu acțiunile finanțate prin fondurile structurale;
– contribuția financiară din partea FEG va respecta normele procedurale și de fond ale Uniunii în materie de ajutoare de stat.
Germania a notificat Comisiei faptul că sursele de prefinanțare sau de cofinanțare națională sunt bugetul federal și Bundesagentur für Arbeit (Serviciul public federal pentru ocuparea forței de muncă). Contribuția financiară va fi gestionată și controlată de aceleași organisme din cadrul Ministerului federal al muncii și afacerilor sociale (Bundesministerium für Arbeit und Soziales) care gestionează Fondul Social European (FSE).
În vederea mobilizării fondului, Comisia a prezentat autorității bugetare o cerere de transfer al unei sume globale de 2 165 231 EUR din rezerva FEG (40 02 43) la linia bugetară aferentă FEG (04 04 01).
Aceasta este a treia propunere de transfer pentru mobilizarea fondului transmisă autorității bugetare de la începutul lui 2018.
Subiect: Aviz privind mobilizarea Fondului european de ajustare la globalizare (FEG) în cazul EGF/2017/008 DE/Goodyear
Comisia pentru ocuparea forței de muncă și afaceri sociale (EMPL) și grupul său de lucru pentru FEG au examinat mobilizarea FEG pentru cazul EGF/2017/008 DE/Goodyear și au adoptat următorul aviz:
A) întrucât această cerere se întemeiază pe articolul 4 alineatul (1) litera (a) din Regulamentul (UE) nr. 1309/2013 (Regulamentul privind FEG) și se referă la 646 de lucrători disponibilizați de o întreprindere care își desfășoară activitatea în sectoarele economice încadrate la diviziunea 22 (Fabricarea produselor din cauciuc și mase plastice) a NACE Rev. 2;
B) întrucât, pentru a stabili legătura dintre disponibilizări și schimbările structurale majore apărute în structura comerțului mondial ca urmare a globalizării, Germania susține că furnizorii din Asia au câștigat o cotă de piață semnificativă pentru producția de pneuri auto din segmentul B (folosite în general pentru vehicule mici sau mijlocii) în ultimii ani;
C) întrucât peste 99 % din lucrătorii vizați de această măsură sunt bărbați, iar sub 1 % sunt femei; întrucât 66 % din beneficiarii vizați sunt persoane cu vârste cuprinse între 30 și 54 de ani, 26 % au între 55 și 64 de ani, iar 6 % au sub 30 de ani;
1. este de acord cu Comisia că sunt îndeplinite criteriile de intervenție prevăzute la articolul 4 alineatul (1) litera (a) din Regulamentul (UE) nr. 1309/2013 și că, prin urmare, Germania are dreptul, în temeiul acestui regulament, la o contribuție financiară de 2 165 231 EUR, ceea ce reprezintă 60 % din costurile totale de 3 608 719 EUR;
2. ia act de faptul că Comisia a respectat termenul de 12 săptămâni de la primirea cererii complete din partea autorităților germane până la finalizarea evaluării sale privind îndeplinirea condițiilor pentru acordarea unei contribuții financiare, la 9 februarie 2018, evaluare pe care a adus-o la cunoștința Parlamentului la aceeași dată;
3. subliniază că districtul Waghäusl, unde este situată fabrica Philippsburg, se confruntă cu schimbări structurale și că o mare parte a lucrătorilor disponibilizați de Goodyear provin din medii de migranți sau sunt persoane în vârstă; aceste grupuri par să fie cele mai dezavantajate pe piața regională a forței de muncă;
4. salută decizia serviciilor publice de ocupare a forței de muncă de a lua în considerare atât nevoile viitoare ale pieței forței de muncă, cât și calificările lucrătorilor vizați, în momentul conceperii unei strategii privind calificarea și competențele;
5. ia act de faptul că serviciile personalizate cofinanțate de FEG și destinate lucrătorilor disponibilizați includ măsuri de sporire a nivelului de competențe, ateliere/grupuri colegiale, servicii de consiliere pentru înființarea de noi întreprinderi, căutarea unui loc de muncă, servicii de consultanță post-angajare și alocații pentru formare;
6. salută consultările cu părțile interesate, inclusiv cu reprezentanții lucrătorilor disponibilizați, cu partenerii sociali și cu autoritățile regionale, precum și cu comitetele de întreprindere, cu sindicatele și cu conducerea, care au avut loc în timpul elaborării pachetului coordonat de servicii personalizate;
7. ia act de faptul că măsurile de sprijinire a veniturilor vor reprezenta un procent maxim de 35 % din pachetul total de măsuri personalizate prevăzut de regulament; și că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare;
8. recunoaște asigurarea dată de Germania că o eventuală contribuție financiară din partea FEG nu va înlocui măsurile pe care întreprinderea în cauză trebuie să le ia în conformitate cu legislația națională sau în temeiul acordurilor colective;
9. își reiterează preocupările anterioare privind faptul că finanțarea FEG ar fi utilizată pentru a depăși ceea ce societatea de transfer ar face în mod normal pentru lucrători; invită Comisia să furnizeze o analiză detaliată care să demonstreze că această finanțare din partea FEG nu este utilizată pentru a înlocui obligațiile statului membru sau ale întreprinderilor;
10. ia act de faptul că autoritățile germane dau asigurări că acțiunile propuse nu vor primi sprijin financiar din partea altor fonduri sau instrumente financiare ale Uniunii, că va fi evitată orice dublă finanțare și că aceste acțiuni vor fi complementare cu măsurile finanțate de fondurile structurale;
11. reamintește că, în conformitate cu articolul 7 din Regulamentul privind FEG, pachetul coordonat de servicii personalizate ar trebui conceput astfel încât să anticipeze evoluția în viitor a pieței muncii și abilitățile necesare și să fie compatibil cu tranziția spre o economie eficientă din punctul de vedere al resurselor și sustenabilă; salută asigurările oferite că măsurile adoptate sunt în concordanță cu strategia de dezvoltare durabilă a Germaniei, și că organismul de instituire a celor două societăți de transfer deține o certificare a durabilității.
Comisia pentru dezvoltare regională a fost sesizată pentru a emite un aviz referitor la o propunere a Comisiei privind o decizie de mobilizare a Fondului european de ajustare la globalizare (FEG). Înțeleg că se are în vedere adoptarea, la 8 martie 2018, în Comisia pentru bugete, a unui raport referitor la această propunere:
- COM(2018)61 propune o contribuție din FEG în valoare de 2 165 231 EUR pentru 646 de lucrători disponibilizați de la Goodyear Dunlop Tires Germany GmbH. Această întreprindere funcționează în sectorul economic încadrat la diviziunea 22 a NACE Rev. 2 (Fabricarea de produse din cauciuc și mase plastice). Disponibilizările efectuate de Goodyear corespund regiunii de nivel NUTS 2 Regierungsbezirk Karlsruhe (DE12) din Germania.
Coordonatorii comisiei noastre au evaluat această propunere și m-au însărcinat să vă comunic faptul că majoritatea membrilor comisiei noastre nu formulează obiecții față de mobilizarea în acest caz a Fondului european de ajustare la globalizare pentru a aloca suma menționată mai sus propusă de Comisie.
Ultima actualizare: 12 martie 2018 Notă juridică

References: articolul 8
 articolul 13
 articolul 12
 articolul 15
 articolul 4
 articolul 4
 articolul 4
 articolul 7